Cy gisent noble homme Jacques le Hongre escuyer et seigneur de Villeneuve la Dondagre et de Foucheres et demoiselle Denise Chanteprime sa femme lesquels ont fonde en ceste eglise une messe du Saint Esprit qui sera dit et celebre au grand autel chascun an durant leur vie le 15 jour de mars et apres leur trespas en lieu de ladite messe leur anniversaire cest a savoir une messe de Requiem et VI gille[leçons] des morts et avecq ce chacun jour de l'an un antienne qui se commance avesque l'oraison a ce propre selon le temps apres De Profundis Inclina et Fidelium qui se diront par celui qui sera sepmainer auqueldit autel sera accompagne du diacre et soubzdiacre avec un des enfans daube avant que l'on commance la grand messe sur leur tombe qui est cy devant lequel apres ce y gestera de l'eau benoite excepte les dimanches et autres jours de feste solempnel esquels jours messes ont accoustume de faire procession autour de l'eglise faire station en la nef et en lesdits jours se dira ladite antienne De Profundis et fidelium avecque les autres oraisons selon la (jr p) ledit sempanier en ladite nef en passant jettera ledit enfant daulbe de l'eau benoite sur le lieu ou gist feu monseigneur son pere et trespassa le dimanche 20 de juin l'an 1449.